আরেকটি ছবিতে দেখা গেছে, অসংখ্য মানুষ লাইন ধরে যাচ্ছে। ওই ছবির বর্ণনায় বলা হয়েছে, মিয়ানমারের নিম্নাঞ্চলীয় এলাকা ব্রিটিশ উপনিবেশের দখলে যাওয়ার পর বাঙালিরা মিয়ানমারে অনুপ্রবেশ করে। ওই ছবি বিশ্লেষণ করে রয়টার্স বলছে, ১৯৯৬ সালে রুয়ান্ডা গণহত্যা থেকে বাঁচতে তানজানিয়ায় পালাতে থাকা শরণার্থীদের ছবি এটি। রঙিন ছবিটিকে সাদা-কালো রূপ দেওয়া হয়েছে সেখানে। সাদা-কালো আরো একটি ভুয়া ছবিতে দেখা গেছে, একটি নৌকাভর্তি মানুষ। যার ক্যাপশনে লেখা, পানি পথ দিয়ে বাঙালিরা মিয়ানমারে প্রবেশ করছে।